CELEX: 32021R1692
Language: sk
Date: 2021-09-21 00:00:00
Title: Vykonávacie nariadenie Komisie (EÚ) 2021/1692 z 21. septembra 2021, ktorým sa menia prílohy V, XIV a XV k vykonávaciemu nariadeniu (EÚ) 2021/404, pokiaľ ide o zápisy týkajúce sa Botswany v zoznamoch tretích krajín, z ktorých sa povoľuje vstup zásielok hydiny, zárodočných produktov hydiny a čerstvého mäsa a mäsových výrobkov z hydiny a pernatej zveri do Únie (Text s významom pre EHP)

22.9.2021   
               
               
                  SK
               
               
                  Úradný vestník Európskej únie
               
               
                  L 334/9
               
            
         VYKONÁVACIE NARIADENIE KOMISIE (EÚ) 2021/1692
         z 21. septembra 2021,
         ktorým sa menia prílohy V, XIV a XV k vykonávaciemu nariadeniu (EÚ) 2021/404, pokiaľ ide o zápisy týkajúce sa Botswany v zoznamoch tretích krajín, z ktorých sa povoľuje vstup zásielok hydiny, zárodočných produktov hydiny a čerstvého mäsa a mäsových výrobkov z hydiny a pernatej zveri do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 230 ods. 1,
         keďže:
         
                     (1)
                  
                  
                     V nariadení (EÚ) 2016/429, ktoré sa uplatňuje od 21. apríla 2021, sa okrem iného stanovujú požiadavky na zdravie zvierat na účely vstupu zásielok zvierat, zárodočných produktov a produktov živočíšneho pôvodu do Únie. Jednou z uvedených požiadaviek na zdravie zvierat je, že takéto zásielky musia pochádzať z tretej krajiny alebo územia, resp. ich pásma či kompartmentu, ktoré sú uvedené v zozname v súlade s článkom 230 ods. 1 uvedeného nariadenia.
                  
               
                     (2)
                  
                  
                     Delegovaným nariadením Komisie (EÚ) 2020/692 (2) sa nariadenie (EÚ) 2016/429 dopĺňa, pokiaľ ide o požiadavky na zdravie zvierat stanovené na účely vstupu zásielok určitých druhov a kategórií zvierat, zárodočných produktov a produktov živočíšneho pôvodu z tretích krajín alebo území, resp. ich pásiem či kompartmentov do Únie v prípade živočíchov akvakultúry. V delegovanom nariadení (EÚ) 2020/692 sa stanovuje, že vstup zásielok zvierat, zárodočných produktov a produktov živočíšneho pôvodu, ktoré patria do rozsahu jeho pôsobnosti, do Únie sa môže povoliť len za predpokladu, že tieto zásielky pochádzajú z tretej krajiny alebo územia, resp. ich pásma či kompartmentu uvedených v zozname pre konkrétne druhy a kategórie zvierat, zárodočných produktov a produktov živočíšneho pôvodu v súlade s požiadavkami na zdravie zvierat stanovenými v uvedenom delegovanom nariadení.
                  
               
                     (3)
                  
                  
                     Vykonávacím nariadením Komisie (EÚ) 2021/404 (3) sa stanovujú zoznamy tretích krajín, území, resp. ich pásiem alebo kompartmentov, z ktorých je povolený vstup do Únie, pokiaľ ide o tie druhy a kategórie zvierat, zárodočných produktov a produktov živočíšneho pôvodu, ktoré patria do rozsahu pôsobnosti delegovaného nariadenia (EÚ) 2020/692.
                  
               
                     (4)
                  
                  
                     V prílohách V, XIV a XV k vykonávaciemu nariadeniu (EÚ) 2021/404 sa konkrétnejšie stanovujú zoznamy tretích krajín, území alebo ich pásiem, z ktorých sa povoľuje vstup zásielok hydiny, zárodočných produktov hydiny a čerstvého mäsa a mäsových výrobkov z hydiny a pernatej zveri do Únie.
                  
               
                     (5)
                  
                  
                     Botswana 6. septembra 2021 oznámila Svetovej organizácii pre zdravie zvierat (OIE) výskyt ohniska vysokopatogénnej aviárnej influenzy (HPAI). Toto ohnisko sa nachádza v okrese Kgatleng uvedenej tretej krajiny a jeho výskyt bol potvrdený 27. augusta 2021 laboratórnou analýzou (RT-PCR).
                  
               
                     (6)
                  
                  
                     V zoznamoch tretích krajín, území alebo ich pásiem stanovených v časti 1 prílohy V, časti 1 prílohy XIV a v časti 1 oddiele A prílohy XV k vykonávaciemu nariadeniu (EÚ) 2021/404 sa uvádza, že vstup zásielok hydiny, zárodočných produktov hydiny a čerstvého mäsa a mäsových výrobkov z hydiny a pernatej zveri do Únie z Botswany je povolený. Okrem toho sa v časti 1 oddiele A prílohy XV k vykonávaciemu nariadeniu (EÚ) 2021/404 v súčasnosti na účely vstupu zásielok mäsových výrobkov z vtákov nadradu bežce z uvedenej tretej krajiny do Únie nevyžaduje žiadne ošetrenie na zmiernenie rizika.
                  
               
                     (7)
                  
                  
                     Vzhľadom na riziko zavlečenia HPAI do Únie v súvislosti s vstupom zásielok hydiny, zárodočných produktov hydiny a čerstvého mäsa a mäsových výrobkov z hydiny a pernatej zveri z Botswany a vzhľadom na to, že neexistujú záruky umožňujúce regionalizáciu tejto tretej krajiny, by vstup takýchto zásielok do Únie už nemal byť povolený. Okrem toho by sa na účely vstupu zásielok mäsových výrobkov z vtákov nadradu bežce z uvedenej tretej krajiny do Únie malo v súlade s prílohou XXVI k delegovanému nariadeniu (EÚ) 2020/692 vyžadovať ošetrenie na zmiernenie rizika D.
                  
               
                     (8)
                  
                  
                     Zápisy týkajúce sa Botswany v zoznamoch tretích krajín, území alebo ich pásiem stanovených v tabuľkách v časti 1 prílohy V a časti 1 prílohy XIV a v tabuľke v časti 1 oddiele A prílohy XV k vykonávaciemu nariadeniu (EÚ) 2021/404 by sa preto mali zmeniť, aby sa zohľadnila súčasná epidemiologická situácia v tejto tretej krajine.
                  
               
                     (9)
                  
                  
                     Prílohy V, XIV a XV k vykonávaciemu nariadeniu (EÚ) 2021/404 by sa preto mali zodpovedajúcim spôsobom zmeniť.
                  
               
                     (10)
                  
                  
                     Vzhľadom na súčasnú epidemiologickú situáciu v Botswane, pokiaľ ide o HPAI, by zmeny, ktoré sa majú vykonať vo vykonávacom nariadení (EÚ) 2021/404 týmto nariadením, mali nadobudnúť účinnosť čo najskôr.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Prílohy V, XIV a XV k vykonávaciemu nariadeniu (EÚ) 2021/404 sa menia v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. septembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).
         
            (3)  Vykonávacie nariadenie Komisie (EÚ) 2021/404 z 24. marca 2021, ktorým sa stanovujú zoznamy tretích krajín, území alebo ich pásiem, z ktorých je povolený vstup zvierat, zárodočných produktov a produktov živočíšneho pôvodu do Únie v súlade s nariadením Európskeho parlamentu a Rady (EÚ) 2016/429 (Ú. v. EÚ L 114, 31.3.2021, s. 1).
      
      
         
            PRÍLOHA
            Prílohy V, XIV a XV k vykonávaciemu nariadeniu (EÚ) 2021/404 sa menia takto:
            
                        1.
                     
                     
                        V prílohe V časti 1 sa zápis týkajúci sa Botswany nahrádza takto:
                        
                                    „BW
                                    
                                    Botswana
                                 
                                 
                                    BW-0
                                 
                                 
                                    Bežce na reprodukciu a úžitkové bežce
                                 
                                 
                                    BPR
                                 
                                 
                                    P1
                                 
                                 
                                    C
                                 
                                 
                                    27. 8. 2021
                                 
                                 
                                     
                                 
                              
                                    Jednodňové kurčatá vtákov nadradu bežce
                                 
                                 
                                    DOR
                                 
                                 
                                    P1
                                 
                                 
                                    C
                                 
                                 
                                    27. 8. 2021
                                 
                                 
                                     
                                 
                              
                                    Vajcia bez obsahu špecifikovaných patogénov
                                 
                                 
                                    SPF
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Násadové vajcia vtákov nadradu bežce
                                 
                                 
                                    HER
                                 
                                 
                                    P1
                                 
                                 
                                    C
                                 
                                 
                                    27. 8. 2021“
                                 
                                 
                                     
                                 
                              
                  
                        2.
                     
                     
                        V prílohe XIV časti 1 sa zápis týkajúci sa Botswany nahrádza takto:
                        
                                    „BW
                                    
                                    Botswana
                                 
                                 
                                    BW-0
                                 
                                 
                                    Čerstvé mäso z vtákov nadradu bežce
                                 
                                 
                                    RAT
                                 
                                 
                                    P1
                                 
                                 
                                    C
                                 
                                 
                                    27. 8. 2021“
                                 
                                 
                                     
                                 
                              
                  
                        3.
                     
                     
                        V prílohe XV časti 1 oddiele A sa zápis týkajúci sa Botswany nahrádza takto:
                        
                                    „BW
                                    
                                    Botswana
                                 
                                 
                                    BW-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    Nie je povolený
                                 
                                 
                                    D
                                 
                                 
                                    Nie je povolený
                                 
                                 
                                    
                                       MPST“